LEHDISTÖTIEDOTE

30-05-2023

# engconin uusi parannettu konekiinnike 12–19 tonnin kaivukoneisiin pian saatavilla

**engcon pyrkii jatkuvasti parantamaan tuotteitaan. Otamme jälleen askeleen eteenpäin lanseeraamalla uudistetun konekiinnikkeen 12–19 tonnin kaivukoneisiin.**

Uusi konekiinnike on aiempaa vahvempi, minkä lisäksi siihen on entistä helpompi jälkiasentaa EC-Oil-lohko, koska tässä konekiinnikkeessä ei ole enää letkuja. Tämä myös minimoi vuotoriskin. Loppuasiakas tulee lisäksi huomaamaan, että uudessa kiinnikkeessä on aiempaa suurempi hydraulivirtaus.

– Innovaatiovetoisen ja loppuasiakkaaseen keskittyvän työmme ansiosta asiakkaamme voivat luottaa siihen, että engcon toimittaa aina uusinta teknologiaa. Tuotteemme muodostavat juuri sellaisia premium-luokan turvallisia kokonaisuuksia, joita asiakkaamme arvostavat tänään, huomenna ja tulevaisuudessa, sanoo engconin tuotepäällikkö Martin Engström.

## Parannetun S60-konekiinnikkeen edut:

* Letkuton EC-Oil-lohko, joka antaa pidemmän käyttöiän ja helpottaa huoltoa, kunnossapitoa ja jälkiasennusta.
* Vahvistettu rakenne sekä sivusuunnassa että kaivusuunnassa.
* Entistä vakaammat kiinnityspisteet koneeseen, mikä antaa mukavamman käyttötuntuman.
* Parannettu ja entistä joustavampi letkujen veto kaivukoneen ja konekiinnikkeen välillä.
* Pulttikiinnitteinen nostokoukku ja mahdollisuus varustaa nostokorvalla.

**Jos haluat lisätietoja, ota yhteyttä:**  
Martin Engström, Product Manager | martin.engstrom@engcon.se | +46 [0]70 571 76 61

engcon on johtava maailmanlaajuinen rototilttien ja niihin soveltuvien työlaitteiden toimittaja. Ne tekevät kaivukoneista entistä tehokkaampia, monikäyttöisempiä, kannattavampia, turvallisempia ja kestävämpiä. Osaamisensa, sitoutumisensa ja korkean palvelutasonsa avulla engconin yli 400 työntekijää auttavat asiakkaitaan menestymään. engcon on perustettu vuonna 1990, ja sen pääkonttori sijaitsee Strömsundissa Ruotsissa. engcon toimii markkinoilla eri puolilla maailmaa 14 paikallisen myyntiyhtiön ja vakiintuneen jälleenmyyjien verkoston kautta. Yrityksen nettoliikevaihto oli vuonna 2022 oli noin 1,9 miljardia Ruotsin kruunua. engconin B-osake on noteerattu Nasdaq Tukholmassa.

Lisätietoja on osoitteessa [www.engcongroup.com](http://www.engcongroup.com)